**Vispārīgās vienošanās**

Rīgā

2016.gada \_\_.februārī Nr.01J02-1/\_\_\_\_\_\_\_\_

**SIA “Laine”**, reģistrācijas Nr. 40003075134, kuras vārdā un interesēs, pamatojoties uz statūtiem, rīkojas tās valdes locekles Līga Jēkabsone un Iveta Sveržicka*,* (turpmāk – Pasūtītājs), no vienas puses,

un

SIA “Katūns”, reģistrācijas Nr.40003240717, kuras vārdā un interesēs, pamatojoties uz Statūtiem, darbojas tās valdes priekšsēdētāja Rita Kārkliņa*,* (turpmāk – Piegādātājs), no otras puses,

abi kopā saukti Puses, bet katrs atsevišķi saukti arī kā Puse, saskaņā ar iepirkuma „**Gultas veļas iegāde RTU Studentu viesnīcu nodaļas un SIA “LAINE” vajadzībām**” (iepirkumu identifikācijas Nr. **RTU - 2015/171**) **2.daļas** **“Gultas veļas iegāde SIA “Laine” vajadzībām”** rezultātiem, bez maldības, viltus un spaidiem noslēdz šādu vispārīgo vienošanos, par turpmāk minēto:

1. **Definīcijas**
	1. **Iepirkums –** Publisko iepirkumu likuma 8.2 panta kārtībā veikts iepirkums “Gultas veļas iegāde RTU Studentu viesnīcu nodaļas un SIA “LAINE” vajadzībām”, iepirkuma identifikācijas Nr. RTU - 2015/171.
	2. **Kvalitatīva prece** – jauna, nelietota un nepārveidota (izņemot gadījumā, ja Piegādātājs Preci ražo), oriģināliepakojumā ievietota Prece, kas atbilst Latvijas Republikā spēkā esošajiem normatīvajiem aktiem, Vienošanās noteikumiem, Piegādātāja iesniegtajam Tehniskajam-finanšu piedāvājumam un ir derīga mērķiem, kādi paredzēti normatīvtehniskajos dokumentos vai tehniskajā pasē, bet, ja tādu nav, — mērķiem, kādiem tāda paša nosaukuma un apraksta preces parasti tiek izmantotas.
	3. **Nolikums** – Iepirkuma nolikums ar visiem tās pielikumiem, papildinājumiem, precizējumiem un grozījumiem.
	4. **Pasūtītāja pārstāvis –** Pasūtītāja pilnvarota persona, kura pilnvarota veikt Vienošanās 4.1.punktā norādītās darbības.
	5. **Pavadzīme** –spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Vienošanās tekstā noteiktajā kārtībā.
	6. **Piegāde** – saskaņā ar Vienošanās noteikumiem veikta Preces piegāde (transportēšana un izkraušana).
	7. **Prece** – Piegādātāja iesniegtajā Tehniskajā-finanšu piedāvājumā norādītā gultas veļa, par kuras Piegādi saskaņā ar Nolikumu tiek slēgta Vienošanās.
	8. **Tehniskais – finanšu piedāvājums** –Iepirkuma ietvaros Piegādātāja iesniegtais tehniskais – finanšu piedāvājums (Vienošanās 1.pielikums).
	9. **Vienošanās –** šī vispārīgā vienošanās ar visiem tās pielikumiem, iespējamajiem papildinājumiem un grozījumiem.
	10. **Vienošanās kopējā cena –** maksimāli iespējamā kopējā samaksa par Preču Piegādi Vienošanās tekstā noteiktajā kārtībā un apmērā bez pievienotās vērtības nodokļa (turpmāk – PVN).
	11. Vienskaitlis pēc nepieciešamības ietvers arī daudzskaitli, un otrādi, lietvārds, lietots sieviešu dzimtē, pēc nepieciešamības ietvers arī vīriešu dzimti, un otrādi.
2. **Vienošanās priekšmets**
	1. Vienošanās priekšmets ir Preces Piegāde Pasūtītājam. Pasūtītājs pēc nepieciešamības pasūta, bet Piegādātājs piegādā Preci un Pasūtītājs apņemas pirkt, saņemt un apmaksāt Preci Vienošanās tekstā noteiktajā termiņā, kārtībā un apmērā.
	2. Piegādātājs piegādā Kvalitatīvu preci atbilstoši Piegādātāja iesniegtam Tehniskajam-finanšu piedāvājumam, Vienošanās noteikumiem un Latvijas Republikā spēkā esošajiem normatīvajiem aktiem.
	3. Ja Pasūtītājam būs nepieciešamas Preces (gultas veļa), kas nav iekļautas Tehniskajā-finanšu piedāvājumā un ir piegādātāja sortimentā, šādu Preču piegāde notiks tikai pēc cenas saskaņošanas ar Pasūtītāju. Šādu Preču apjoms Vienošanās izpildes laikā nevar pārsniegt 10% no Vienošanās 3.1.punktā norādītās Vienošanās kopējās cenas bez PVN.
	4. Pasūtītājs Vienošanās izpildes laikā var iegādāties Preci tādā apjomā, kāds tam ir nepieciešams, un negarantē maksimālā apjoma un visu pozīciju iegādi par visu Vienošanās kopējo cenu.
3. **Vienošanās kopējā cena un termiņš**
	1. Vienošanās kopējā cena visā tās darbības laikā nepārsniedz **EUR** **4000** (*četri tūkstoši)* bez PVN. Vienošanās kopējo cenu veido visu Preču, kuras Pasūtītājs ir iegādājies Vienošanās darbības laikā, sasummēta vērtība.
	2. Papildus Vienošanās kopējai cenai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	3. Vienošanās stājas spēkā ar tās parakstīšanas brīdi un ir spēkā **48 (četrdesmit astoņus) mēnešus** no tās noslēgšanas dienas vai līdz tiek sasniegta Vienošanās 3.1.punktā minētā kopējā cena, atkarībā no tā, kurš no nosacījumiem iestājas ātrāk.
4. **Pušu pārstāvji**
	1. Pasūtītājs pilnvaro valdes locekli Līgu Jēkabsoni, tālr.28639006, e-pasts: marketings@laine.lv, lai Vienošanās darbības laikā veiktu šādas darbības:
		1. Apzinātu nepieciešamo Preču veidu un daudzumu un veiktu to pasūtīšanu no Piegādātāja, saskaņojot Piegādes laiku;
		2. Pārbaudītu piegādāto Preču daudzumu, kvalitāti un atbilstību Tehniskajam-finanšu piedāvājumam;
		3. Pieņemtu Preci un parakstītu Piegādātāja iesniegto Pavadzīmi;
		4. Informētu Puses par konstatētajiem Preces trūkumiem;
		5. kontrolētu Vienošanās tekstā noteikto saistību izpildi;
		6. no Piegādātāja saņemtu atskaiti par Vienošanās izpildes apjomu.
	2. Cits Pasūtītāja darbinieks, ir tiesīgs veikt 4.1.punktā minētās darbības, pamatojoties uz atsevišķu Pasūtītāja pilnvarojumu.
	3. Piegādātāja atbildīgā persona par Vienošanās izpildi: Rita Kārkliņa, tālr. 29253349 un 29482081, e-pasts: katuns.rita@inbox.lv, kurai ir noteikti šādi pienākumi:
		1. saskaņot ar Pasūtītāju katras Piegādes laiku un apjomu;
		2. parakstīt Pavadzīmi;
		3. koordinēt līgumsaistību izpildi no Piegādātāja puses.
5. **Preču pasūtīšanas noteikumi**
	1. Pasūtītājs pēc nepieciešamības pasūta Preci atsevišķu pasūtījumu veidā. Pasūtītāja pārstāvis ir tiesīgs veikt Preču pasūtīšanu:
		1. pa tālruni 29253349 un 29482081;
		2. pa elektronisko pastu katuns.rita@inbox.lv
	2. Pasūtījumi veicami darba dienās no plkst. 8:30 līdz 17:00. Ja pasūtījums veikts pēc norādītā darba laika, tas uzskatāms par saņemtu nākamās darba dienas plkst. 8:30.
	3. Pasūtītāja pārstāvim savā pasūtījumā jānorāda vismaz šāda informācija: Pasūtītāja pārstāvja amats, vārds, uzvārds, kontaktinformācija (tajā skaitā elektroniskā pasta adrese); Preču veids (pozīcijas numurs vai nosaukums); Preču daudzums; Piegādes vietas adrese; vēlamais Piegādes laiks.
	4. Piegādātājam ir pienākums ne vēlāk kā 1 (vienas) darba dienas laikā, nosūtot rakstveida atbildi uz attiecīgā Pasūtītāja pārstāvja elektronisko pastu, veikt kādu no šādām darbībām:
		1. apstiprināt pasūtījuma saņemšanu un izpildi (pasūtījuma apstiprinājums), ietverot Vienošanās 5.6.punktā norādīto informāciju;
		2. informēt par trūkstošo informāciju;
		3. informēt par to, ka Piegādātājs Vienošanās tekstā norādītajā termiņā nevar piegādāt konkrētās Preces par nolīgto cenu vai nevar izpildīt citas Vienošanās tekstā nolīgtās saistības, norādot, kuru pasūtīto Preci Piegādātājs nespēj piegādāt (Preces nosaukumu, pozīcijas numuru Tehniskajā – finanšu piedāvājumā vai pasūtījumā, Preces daudzumu un cenu) un termiņu, kādā to varēs piegādāt, vai norādi, ka Preci nevarēs piegādāt visā turpmākajā Vienošanās darbības laikā (šādā gadījumā informējot arī Vienošanās 4.2.punktā norādīto Pasūtītāja atbildīgo personu), kā arī objektīvu iemeslu norādītajiem apstākļiem.
	5. Ja Piegādātājs objektīvu iemeslu dēļ nevar Preci piegādāt Tehniskajā-finanšu piedāvājumā norādītajā termiņā un Pasūtītāja pārstāvis piekrīt Preces piegādei ilgākā termiņā, Piegādātājs ir tiesīgs Preci piegādāt termiņā, par kuru Puses ir vienojušās, ja vien piegādes termiņš nepārsniedz Vienošanās termiņu.
	6. Ja Piegādātājs nevar Preci piegādāt Tehniskajā-finanšu piedāvājumā norādītajā termiņā un Pasūtītāja pārstāvis nepiekrīt Piegādei vēlākā termiņā, Piegādātājam var iestāties Vienošanās 13.3 punktā minētās sekas.
	7. Ja Piegādātājs konstatē, ka tas nevar un Vienošanās laikā vairs nevarēs piegādāt kādu no Precēm, tas, tiklīdz to konstatē, bet ne vēlāk kā Vienošanās 5.4.punktā noteiktajā termiņā vai, ja šī informācija kļuvusi zināma nesaistīti ar pasūtījumu, 3 (trīs) darba dienu laikā no tās iegūšanas, rakstveidā informē par to Pasūtītāja pārstāvi, kas pasūtījis Preci, un Vienošanās 4.3.punktā norādīto Pasūtītāja atbildīgo personu.
	8. Pasūtījums uzskatāms par apstiprinātu no Piegādātāja puses ar brīdi, kad Piegādātāja pārstāvis nosūtījis apstiprinājumu, kas satur informāciju par galīgo Preces veidu (pozīcijām), apjomu, Preces cenu (kas nedrīkst būt lielāka par Tehniskajā-finanšu piedāvājumā norādīto) un Piegādes vietu, uz Pasūtītāja pārstāvja elektronisko pastu.
6. **Preces piegādes noteikumi, vieta un termiņi**
	1. Piegādātājam ir pienākums piegādāt Preci apstiprinājumā norādītajā termiņā un par apstiprinājumā norādīto cenu, kas nav lielāka Tehniskajā-finanšu piedāvājumā norādīto attiecīgās Preces vienības cenu. Piegādes termiņš sākas nākamajā dienā pēc Vienošanās 5.6.punktā norādītās Pasūtījuma apstiprinājuma dienas.
	2. Pasūtītāja Preču Piegādes adrese – Skolas iela 11, Rīga.
	3. Ne vēlāk kā 1 (vienu) darba dienu pirms attiecīgas Preces Piegādes Piegādātājam ir pienākums saskaņot ar attiecīgo Pasūtītāja pārstāvi Preces Piegādes laiku, ņemot vērā, ka Preces Piegāde var notikt jebkurā darba dienā no plkst.8:30 līdz 17:00 Vienošanās 6.1.punktā noteiktajā termiņā.
	4. Preču piegādes adreses maiņas gadījumā Pasūtītājs Piegādātāju informē 1 (vienu darba dienu pirms saskaņotā Piegādes termiņa
7. **Preces pieņemšanas kārtība**
	1. Piegādātājs Preci Pasūtītājam nodod kopā ar dokumentāciju, kas satur Preces raksturojumu, īpašības un uzglabāšanas un lietošanas noteikumus (angļu un/vai latviešu valodā).
	2. Preces atbilstību Pavadzīmē norādītajam Pasūtītāja pārstāvis apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Preces nodošanas brīdī tiek pārbaudīts tās sortiments un daudzums.
	3. Pasūtītājam ir tiesības nepieņemt Vienošanās nosacījumiem neatbilstošu Preci vai Piegādi, kurā nav iekļautas visas apstiprinātās Preces. Informāciju par neatbilstībām Pasūtītāja pārstāvis norāda Pavadzīmē un nepieņem visu Piegādi vai pieņem daļu Piegādes, Pasūtītājs šajā gadījumā apmaksā tikai to Piegādes daļu, kuru ir pieņēmis.
	4. Ja Piegādātāja dokumentos norādītais Preču daudzums neatbilst reāli saņemtajam to apjomam, Piegādātājs veic attiecīgas korekcijas.
	5. Atbildība par Preču saglabāšanu un uzglabāšanu pāriet Pasūtītājam no Pavadzīmes parakstīšanas brīža.
8. **Samaksas kārtība**
	1. Piegādātāja Tehniskajā-finanšu piedāvājumā iekļautās vienību cenas nedrīkst tikt pārsniegtas visā Vienošanās darbības laikā. Piegādātājam ir tiesības piegādāt Preci par vienības cenu, kas ir mazāka, nekā tā Tehniskajā-finanšu piedāvājumā norādītā.
	2. Pasūtītājs maksā Piegādātājam par katrā pasūtījumā faktiski Piegādāto Preci, bet kopumā ne vairāk kā 3.1. un 3.2.punktā noteikto summu. Pasūtītājs samaksu veic, ja pieprasījumu veicis Pasūtītāja pārstāvis, Prece ir Vienošanās noteikumiem atbilstoša un Preces Pavadzīme ir abpusēji parakstīta, kā arī līdz samaksas dienai nav konstatētas un izteiktas Vienošanās 9.3.punktā norādītās pretenzijas.
	3. Pasūtītājs 30 (trīsdesmit) dienu laikā no Vienošanās 8.2.punktam atbilstošas Pavadzīmes saņemšanas dienas, apmaksā Pavadzīmi, izņemot gadījumā, ja pēc Preces pieņemšanas tiek konstatēta Vienošanās noteikumiem neatbilstoša Prece. Trūkumu gadījumā atmaksa tiek veikta 30 (trīsdesmit) dienu laikā no Vienošanās noteikumiem atbilstošas Preces saņemšanas un attiecīgās Pavadzīmes parakstīšanas dienas.
	4. Pasūtītājs apmaksu par Preci veic bezskaidras naudas norēķinu veidā.
	5. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	6. Katra Puse sedz savus izdevumus par bankas pakalpojumiem, kas saistīti ar naudas pārskaitījumu.
	7. Maksājuma kavējuma dēļ Piegādātājs nedrīkst aizkavēt pasūtīto Preču Piegādi tā apstiprinātajā Piegādes laikā.
	8. Piegādātājam ir pienākums informēt Pasūtītāju, tiklīdz Piegādātāja apstiprinātās izmaksas sasniedz 90% (deviņdesmit procenti) no Vienošanās 3.1.punktā noteiktās summas, kā arī pēc 100% (simts procenti) summas sasniegšanas apturēt turpmākas Piegādes.
	9. Neparedzētus izdevumus, kas nav iekļauti Vienošanās cenā, bet nepieciešami pilnīgai Vienošanās izpildei, sedz Piegādātājs.
	10. Puses vienojas, ka visos dokumentos, kas saistīti ar šo Vienošanos, tajā skaitā Pavadzīmēs, Piegādātājs norāda Iepirkuma identifikācijas **Nr. RTU-2015/171** un **Vienošanās numuru un datumu**. Ja Piegādātājs nav iekļāvis šajā Vienošanās punktā noteikto informāciju Pavadzīmē, Pasūtītājam, bez jebkādām soda sankcijām, ir tiesības prasīt Piegādātājam veikt atbilstošas korekcijas un līdz brīdim, kamēr Piegādātājs nav novērsis nepilnības, neapmaksāt Piegādātājam pienākošos summu.
9. **Preces garantijas nosacījumi**
	1. Piegādātājs apliecina, ka Vienošanās izpildē tam ir saistoši Nolikumā minētie nosacījumi attiecībā uz Preces Piegādi un garantijas nodrošināšanu Preces garantijas laikā.
	2. Precēm to ekspluatācijas vietā garantijas laiks ir 1 (viens) gads no Preces pieņemšanas dienas. Šajā termiņā Piegādātājs nodrošina, ka Prece saglabā Kvalitatīvas preces īpašības, kuras neietekmē nolietojums.
	3. Par Preces redzamajiem trūkumiem Pasūtītājam ir jāpaziņo Piegādātājam 10 (desmit) darba dienu laikā no Preču pieņemšanas dienas. Par Preču slēptajiem trūkumiem Pasūtītājam ir jāpaziņo Piegādātājam 5 (piecu) darba dienu laikā no šo trūkumu atklāšanas dienas. Trūkumu gadījumā Pasūtītājs nosūta Piegādātājam rakstveida pretenziju, norādot konstatētos trūkumus, un uzaicina Piegādātāju Pasūtītāja norādītajā adresē un termiņā ierasties sagatavot aktu par Preces konstatētajiem trūkumiem. Piegādātāja neierašanās gadījumā Pasūtītāja norādītajā adresē un termiņā, Pasūtītājs ir tiesīgs vienpusēji sagatavot aktu un nosūtīt sagatavoto aktu Piegādātājam.
	4. Visas Vienošanās nosacījumiem neatbilstošās Preces Piegādātājs par saviem līdzekļiem nomaina pret Vienošanās nosacījumiem atbilstošām Precēm un piegādā Pasūtītājam ne vēlāk kā 5 (piecu) darba dienu laikā no Pasūtītāja paziņojuma par atklātajiem trūkumiem saņemšanas dienas, vai, ja objektīvu iemeslu dēļ tas nav iespējams un Pasūtītājs piekrīt, ar to saskaņotā termiņā. Ja nomaiņa nav iespējama un Pasūtītājs ir veicis apmaksu, Piegādātājs atmaksā attiecīgo summu ne ilgāk kā 30 (trīsdesmit) dienu laikā.
	5. Ja Piegādātājs nepiekrīt, ka Prece ir Vienošanās noteikumiem neatbilstoša, tas informē Pasūtītāju par objektīviem iemesliem.
	6. Piegādātājam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pasūtītājs nav ievērojis iesniegto Preces lietošanas instrukciju un uzglabāšanas noteikumus.
	7. Visus izdevumus garantijas nodrošināšanai, sedz Piegādātājs.
10. **Pasūtītāja tiesības un pienākumi**
	1. Pasūtītājs apņemas sniegt precīzu un skaidru informāciju par tam nepieciešamo Preču veidu, apjomu un Piegādes vietu.
	2. Pasūtītājs apņemas veikt maksājumu par Preci Vienošanās tekstā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Vienošanā noteiktajā kārtībā.
	3. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi.
	4. Pasūtītājam pārstāvim ir pienākums parakstīt Pavadzīmi, ja ir piegādāta pasūtītā Prece prasītajā apjomā.
11. **Piegādātāja tiesības un pienākumi**
	1. Piegādātājam Preču Piegāde jāveic patstāvīgi. Piegādātājs ir tiesīgs Vienošanās izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Vienošanās izpildē tiek piesaistīti apakšuzņēmēji vai citas trešās personas, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Vienošanās daļu.
	2. Piegādājot Preci, Piegādātājam ir jāievēro Vienošanās noteikumi un Pasūtītāja pārstāvja tiešie norādījumi un prasības.
	3. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi.
	4. Piegādātājs pēc Pasūtītāja pārstāvja pieprasījuma ne vēlāk kā 5 (piecu) darba dienu laikā iesniedz ziņas par piegādāto Preci - to iepakojumu, nosaukumu, vietu un skaitu iepakojumā, cenu bez PVN, fasējumu, izcelsmes valsti, mērvienību.
	5. Piegādātājam ir pienākums līdz katra mēneša 15.datumam sniegt Vienošanās 4.2. punktā minētajai Pasūtītāja atbildīgajai personai atskaiti par visu iepriekšējā mēnesī Piegādātāja apstiprināto Preču sortimentu, skaitu un summu.
	6. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
	7. Piegādātājs garantē, ka Prece un tās iepakojums atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas un nepārveidotas Preces oriģināliepakojumā (izņemot gadījumā, ja Piegādātājs Preci ražo).
	8. Piegādātājs garantē, ka Piegādes dokumentos norādītais Preču daudzums atbilst reāli saņemtajam daudzumam.
	9. Piegādātājs Vienošanās izpildi veic ar saviem spēkiem, resursiem un līdzekļiem.
	10. Piegādātājs Vienošanās izpildes ietvaros ir saistīts ar no Nolikuma un piedāvājuma izrietošajām saistībām, ja vien šīs Vienošanās tekstā attiecībā uz konkrētām saistībām nav noteikts citādāk.
12. **Nepārvarama vara**
	1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Vienošanās tekstā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
13. **Pušu atbildība**
	1. Par katru nokavēto Piegādes vai trūkumu novēršanas dienu Piegādātājs maksā Pasūtītājam līgumsodu 0,5% (nulle, komats, pieci procenti) apmērā no apstiprinātā pasūtījuma summas, bet ne vairāk par 10% (desmit procenti) no apstiprinātā pasūtījuma apmēra.
	2. Ja Pasūtītājs Vienošanās tekstā paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (nulle, komats, pieci procenti) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no apstiprinātā pasūtījuma apmēra.
	3. Ja Piegādātājs nevar Preci piegādāt Tehniskajā-finanšu piedāvājumā norādītajā termiņā un Pasūtītājs nepiekrīt Piegādei vēlākā termiņā, Pasūtītājam ir tiesības pieprasīt līgumsodu 5 (piecu) EUR apmērā par katru šādu pozīciju, izņemot, ja Piegādātājs ir informējis Pasūtītāju saskaņā ar Vienošanās 5.7.punktu par to, ka attiecīgās pozīcijas Piegāde objektīvu iemeslu dēļ vispār nav iespējama.
	4. Ja Piegādātājs vispār nevar piegādāt kādu Preci, ir paziņojis par to Pasūtītājam, bet situācija neatbilst Vienošanās 15.2.punktā norādītajam gadījumiem, Pasūtītājam ir tiesības pieprasīt Piegādātājam maksāt līgumsodu 40 (četrdesmit) EUR apmērā par katru šādu pozīciju.
	5. Katras Puses kopējā līgumsoda summa šīs Vienošanās laikā nedrīkst pārsniegt 10% (desmit procentus) no kopējās Vienošanās cenas.
	6. Līgumsoda samaksa neatbrīvo Puses no to saistību pilnīgas izpildes.
	7. Gadījumā, ja Pasūtītājam rodas tiesības uz Vienošanās pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	8. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
	9. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.

1. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Vienošanās tekstā minētās informācijas neizpaušanu no trešo personu puses, kas piedalās Vienošanās izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Vienošanos vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Vienošanās noteikumiem vai normatīvajiem aktiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Vienošanās pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Šī Vienošanās nodaļas noteikumiem nav laika ierobežojuma un uz to neattiecas Vienošanās darbības termiņš.

1. **Vienošanās grozīšanas kārtība**
	1. Visi Vienošanās grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju (ar paraksta tiesībām) parakstīti un tie ir saskaņā ar Publisko iepirkumu likuma 67.1 pantu.
	2. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot kopumā ne vairāk kā 30% (trīsdesmit procenti) pozīcijas no Tehniskajā-finanšu piedāvājumā norādītajiem materiāliem, izstrādājumiem ar tehniskajai specifikācijai atbilstošiem ekvivalentiem materiāliem, izstrādājumiem, ja to piedāvātā cena nepārsniedz sākotnējā piedāvājumā norādīto un:
		1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Vienošanās tekstā norādītajiem materiāliem, izstrādājumiem un nodrošina to pašu funkciju, un Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu, vai
		2. pēc Vienošanās noslēgšanas ražotāji Precēm ir raduši inovatīvus risinājumus, par kuriem kādai no Pusēm objektīvu apsvērumu dēļ nebija zināms Vienošanās noslēgšanas brīdī vai arī to piedāvāšana nebija iespējama Iepirkuma norises laikā (tiek piedāvāts attiecīgās Preces jaunāks modelis), Piegādātājs to ir gatavs piegādāt par ne lielāku cenu, kā tā piedāvājumā norādīto un Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par jaunāka Preces modeļa ieviešanu pārdošanā, vai;
		3. Piegādātājs ir beidzis sadarbību ar attiecīgās Preces ražotāju vai tā pārstāvi un tam vairs nav iespējams šo Preci iegādāties, un Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par sadarbības pārtraukšanu.
	3. Lai izmantotu Vienošanās 15.2.punktā noteiktās tiesības, Piegādātājs Pasūtītājam iesniedz informāciju par piedāvāto materiālu, izstrādājumu vai iekārtu, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī attiecīgo ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu.
	4. Pēc 15.3.punktā norādītās informācijas saņemšanas Pasūtītājs izvērtē šīs informācijas atbilstību 15.2.punkta nosacījumiem. Ja Pasūtītājs piekrīt grozījumu veikšanai, minētie dokumenti tiek pievienoti Vienošanās tekstam kā Vienošanās pielikumi un uz to pamata tiek sagatavots Vienošanās grozījumu protokols, kas kļūst par neatņemamu Vienošanās sastāvdaļu. Šādā gadījumā Piegādātājam Vienošanās 15.1.punktā noteiktais līgumsods netiek piemērots un Puses ir tiesīgas vienoties par termiņa pagarinājumu, kas ir nepieciešams Piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Piegādes termiņu proporcionāli laikam, kas jau pagājis kopš pasūtījuma brīža. Pasūtītājam nav jāpamato savs atteikums sniegt Piegādātājam šajā punktā minēto piekrišanu.
	5. Vienošanās 15.2.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
2. **Vienošanās izbeigšanas kārtība**
	1. Puses var izbeigt Vienošanos pirms termiņa tikai savstarpēji rakstiski vienojoties, izņemot Vienošanās tekstā konkrēti atrunātos gadījumos.
	2. Pasūtītājam ir tiesības vienpusēji izbeigt Vienošanos pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
	3. Pasūtītājam ir tiesības vienpusēji atkāpties no Vienošanās ar paziņošanas brīdi, ja Piegādātājs:
		1. vismaz 5 (piecas) reizes piegādā nekvalitatīvu vai Vienošanās noteikumiem neatbilstošu Preci;
		2. kavē Preces vai kādas tās daļas piegādi ilgāk par 30 dienām
		3. nav varējis piegādāt vairāk kā 5 % (pieci procenti) Preču pozīciju un par to nav informējis Pasūtītāju atbilstoši Vienošanās 5.7.punktā minētajā kārtībā
		4. nav varējis piegādāt vairāk kā 5 % (pieci procenti) Preču pozīciju un ir informējis Pasūtītāju Vienošanās 5.7.punktā minētajā kārtībā, bet Pasūtītājs nav piekritis šādiem grozījumiem, jo apstākļi neatbilst Vienošanās 15.2.punktam.
	4. Citos gadījumos Vienošanos var izbeigt vienpusēji tikai gadījumos, kas tieši paredzēti Latvijas Republikas normatīvajos aktos vai Vienošanās tekstā.
	5. Jebkurā Vienošanās izbeigšanas gadījumā Pasūtītājs apņemas 30 (trīsdesmit) darba dienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
	6. Jebkurā Vienošanās izbeigšanas gadījumā Piegādātājs apņemas izpildīt visas saistības, kas radušās līdz Vienošanās izbeigšanas brīdim.
3. **Nobeiguma nosacījumi**
	1. Vienošanās nodaļu virsraksti ir lietoti vienīgi ērtībai un nevar tikt izmantoti šīs Vienošanās noteikumu interpretācijai.
	2. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanās tekstā norādīto informāciju par otru Pusi.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja sarunu ceļā strīds netiks atrisināts, Puses vienojas strīdus risināt tiesā atbilstoši Latvijas Republikas normatīvo aktu prasībām.
	4. Vienošanās sagatavota latviešu valodā, divos eksemplāros, uz 17 (septiņpadsmit) lappusēm. Abiem Vienošanās eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	5. Jautājumos, ko neregulē Vienošanās noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	6. Puses ar saviem parakstiem apliecina, ka tām ir saprotams Vienošanās saturs, nozīme un sekas, tās atzīst Vienošanos par pareizu, savstarpēji izdevīgu un labprātīgi vēlas to pildīt.
	7. Vienošanās tekstam pievienots šāds pielikums: Tehniskā–finanšu piedāvājuma kopija.
4. **Pušu rekvizīti un paraksti**

|  |  |
| --- | --- |
| **Pasūtītājs:**  | **Piegādātājs:** |
| **SIA “Laine”** | **SIA “Katūns”** |
| Skolas iela 11, Rīga, LV-1010Reģ.Nr. 40003075134PVN Nr. LV40003075134Konta Nr.: LV95PARX0007176520003AS Citadele | Zolitūdes iela 34/1 – 23, Rīga, LV-1029 Reģ.Nr.40003240717PVN Nr. LV40003240717Konta Nr.: LV37HABA0001408038366AS Swedbank |
| \_\_\_\_\_\_\_\_\_\_\_\_\_\_\_\_\_\_\_\_\_/L.Jēkabsone/\_\_\_\_\_\_\_\_\_\_\_\_\_\_\_\_\_\_\_\_\_/I.Sveržicka/ | \_\_\_\_\_\_\_\_\_\_\_\_\_\_\_\_\_\_\_\_\_/R.Kārkliņa/ |
|  |  |